[{"text_idx": "#000008", "text": "Ers 2005 mae Hope Rescue wedi bod yn achub bywydau cw\u0302n crwydr sydd wedi cael eu gadael ac nad oes ar neb eu heisiau \u2013 cw\u0302n sydd, heb unrhyw fai arnyn nhw eu hunain, angen ail gyfle. Yn Hope Rescue mae gennym filoedd o wirfoddolwyr sy\u2019n gwirfoddoli trwy\u2019r elusen, yn cynnwys pobl sy\u2019n mynd a\u0302 chw\u0302n am dro ac yn glanhau\u2019r cytiau, stiwardiaid digwyddiadau, crefftwyr, gofalwyr maeth, pobl sy\u2019n codi arian ac, wrth gwrs, pobl sy\u2019n gweithio yn ein siop elusen. Mae ein siop elusen yn talu ein biliau milfeddygol misol, felly mae ein gweithgareddau\u2019n hanfodol er mwyn cael incwm rheolaidd, a heb ein gwirfoddolwyr ni fyddai modd inni agor. Mae rhai o\u2019n gwirfoddolwyr yn gweithio wrth y til ac yn meithrin perthynas wych a\u0302\u2019n cwsmeriaid \u2013 llawer ohonynt yn gwsmeriaid rheolaidd sy\u2019n hoffi picio draw i ddweud \u2018helo\u2019. Ac mae eraill yn gweithio yn y cefn, yn didoli ac yn stemio. Maent wrth eu bodd yn gwirfoddoli gyda ni, oherwydd i rai ohonynt mae\u2019n seibiant oddi wrth eu bywydau arferol ac mae wedi helpu nifer ohonynt gyda phroblemau gorbryder ac iechyd meddwl. Mae gwirfoddoli wedi eu helpu i fagu hyder a hunan-barch."}, {"text_idx": "#000009", "text": "Rydym wedi bod ar gau ers chwech mis oherwydd y llifogydd ym mis Chwefror ac, wrth gwrs, COVID-19; ond mae gennym un gwirfoddolwr, Mary, sydd wedi bod yn andros o help tra rydym wedi bod ar gau. Mae Mary wedi bod yn rhedeg ein siop ar-lein o\u2019i hystafell wely sba\u0302r ac wedi bod yn y siop ei hun yn didoli ac yn tacluso i fyny\u2019r grisiau, er mwyn i bopeth fod yn barod pan gawn ni fynd yn o\u0302l yno. Hefyd, mae Mary yn creu nifer o\u2019n harwyddion a\u2019n mannau gwerthu, gan wneud defnydd o\u2019i chymwysterau. Dyma\u2019r hyn sydd gan Mary i\u2019w ddweud am wirfoddoli a Hope Rescue:"}, {"text_idx": "#000011", "text": "\u2018Rydw i\u2019n gallu rhwydweithio a\u0302 chwsmeriaid a staff o gefndiroedd a diddordebau gwahanol \u2013 pobl na fuaswn i wedi eu cyfarfod fel arall.\u2019"}, {"text_idx": "#000015", "text": "Hoffem ddiolch i bob un o\u2019n gwirfoddolwyr am eu hymrwymiad parhaus. Byddai\u2019n amhosibl inni agor ein siop heboch."}, {"text_idx": "#000024", "text": "Ymunwch a\u0302 ni ar y cyfryngau cymdeithasol"}]